Donecko Liaudies Respublika

Donecko Liaudies Respublika () – Donecko srityje veikusi ir dalį jos teritorijos kontroliavusi nepripažinta Rusijos respublika. Užimtose teritorijose ši organizacija paskelbė respubliką, kurios statusas tarptautinės bendruomenės yra ginčytinas. Ji ribojasi su Ukraina, Rusija ir kitu ribotą pripažinimą turinčiu valstybiniu dariniu Luhansko Liaudies Respublika. Donecko Liaudies Respublika gauna humanitarinę ir karinę pagalbą iš Rusijos Federacijos. DLR priklauso Novorusijos federacijai. 2014 m. balandžio 7 d., po Krymo krizės ir 2014 m. Ukrainos revoliucijos bei administracinių pastatų užgrobimo, separatistai paskelbė nepriklausomybę nuo Ukrainos.Doneckas: separatistai paskelbė nepriklausomybę ir prašosi į RusijąUkraine crisis: Protesters declare Donetsk 'republic' 

Nuo gegužės 16 d. Ukraina šią respubliką laiko teroristine. Daugiau nei du pirmus mėnesius respublikos nepripažino nė viena valstybė, išskyrus Luhansko Liaudies Respubliką, tačiau 2014 m. birželio 27 d. Donecko Liaudies Respubliką pripažino Pietų Osetija – iš dalies pripažinta valstybė, o 2022 m., Rusijos invazijos į Ukrainą išvakarėse — ir Rusijos Federacija, pirmoji valstybė JT narė.

Balandžio 15 d. Ukrainos laikinasis prezidentas Oleksandras Turčynovas paskelbė antiteroristinę operaciją ir Ukrainos ginkluotosios pajėgos pradėjo karinę kontrataką prieš prorusiškas grupuotes.

Gegužės 11 d. įvyko separatistų „referendumas“ Donecke ir Luhanske. Pastarieji  paskelbė rezultatus, kuriais piliečiai remia liaudies respublikų įkūrimą. Gegužės 24 d. abejos separatistų respublikos pasirašė susitarimą, patvirtinantį jų susijungimą į konfederaciją, vadinama Novorusijos federacija. 2014 m. balandžio - liepos mėn. didžiąją dalį Donecko srities kontroliavo Donecko Liaudies Respublika. Vasaros metu Ukrainos ginkluotosios pajėgos atsikovojo didžiąją dalį teritorijų. Bet respublika sugebėjo kontrolę išlaikyti Donecke, Horlivkoje, bei jų apylinkėse. Tačiau su Rusijos kariuomenės pagalba prorusiški kovotojai vėl sugebėjo atsikovoti teritorijas.

2017 m. liepos 17 d. Donecko liaudies respublikos (DLR) vadovas Aleksandras Zacharčenko paskelbė apie naujos valstybės, pavadinimu „Malorosija“, sukūrimą, kurios sostinė bus Doneckas A. Zacharčenko paskelbė apie naujos valstybės – „Malorosijos“ sukūrimą.

Nuo 2019 m. balandžio 25 d. Luhansko ir Donecko liaudies respublikų gyventojams išduodami Rusijos pasai.Russia offers passports to people in eastern Ukraine territories BBC.com

2022 m. vasario 18 d. LLR ir DLR vadovai pranešė apie gyventojų evakuaciją į Rusijos teritoriją ir paskelbė visuotinę mobilizaciją.„Donecko liaudies respublika“ skelbia apie evakuaciją į Rusiją: pranešama apie pavienius sprogimus LRT.lt

2022 m. vasario 21 d. po Rusijos Federacijos Saugumo tarybos posėdžio Vladimiras Putinas pasirašė įsaką, kuriuo Donecko Liaudies Respublika ir Luhansko Liaudies Respublika buvo pripažintos nepriklausomomis. Į jas, pasak V. Putino, taikai palaikyti, įvesti Rusijos kariai.Russia recognises Ukraine separatist regionsУказ Президента Российской Федерации № 71 «О признании Донецкой Народной Республики» 2022-02-21

 Šaltiniai 

Kategorija:Nepripažintos valstybės
Kategorija:Rusijos–Ukrainos karas